Č. sp.: CDCPz : Kliknutím zadáte text.

(MAJETKOVÉ CP)

Zmluva

o registráciI emisie zaknihovaných cenných papierov

|  |  |
| --- | --- |
| Obchodné meno: | Centrálny depozitár cenných papierov SR, a.s. |
| Sídlo: | ul. 29. augusta 1/A, 814 80 Bratislava |
| IČO: | 31 338 976 |
| DIČ: | 2020312833 |
| IČ DPH: | SK2020312833 |
| Bankové spojenie: | Slovenská sporiteľňa, a.s. |
| IBAN: | SK26 0900 0000 0051 5999 9701 |
| BIC CODE: | GIBASKBX |
| Zápis v OR: | Mestský súd Bratislava III, oddiel: Sa, vložka č.: 493/B |

a

|  |  |
| --- | --- |
| Obchodné meno: | Kliknutím zadáte text. |
| Sídlo: | Kliknutím zadáte text. |
| IČO: | Kliknutím zadáte text. |
| DIČ: | Kliknutím zadáte text. |
| IČ DPH: | Kliknutím zadáte text. |
| Bankové spojenie: | Kliknutím zadáte text. |
| IBAN: | Kliknutím zadáte text. |
| BIC: | Kliknutím zadáte text. |
| LEI: | Kliknutím zadáte text. |
| Zápis v OR: | Kliknutím zadáte text. |
| Zastúpený: | Kliknutím zadáte text. |
|  | Kliknutím zadáte text. |

(ďalej spoločne aj „zmluvné strany“)

uzatvárajú v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov a Prevádzkovým poriadkom túto zmluvu:

# Článok I.

## Definície a pojmy

1. Na účely tejto zmluvy platia nasledovné definície a skratky:
2. **Cenník** – Cenník Centrálneho depozitára cenných papierov SR, a.s. v platnom znení,
3. **Centrálny depozitár** - Centrálny depozitár cenných papierov SR, a.s.,
4. **Emisia** – emisia zaknihovaných cenných papierov ISIN Kliknutím zadáte text.,
5. **Emitent** - Kliknutím zadáte text.,
6. **Emitentské služby** - typ služieb definovaný v súlade s časťou II. Prevádzkového poriadku, ku ktorým Centrálny depozitár udelí prístup účastníkovi na základe jeho žiadosti a postupom v súlade Prevádzkovým poriadkom,
7. **Obchodné podmienky** - Obchodné podmienky k Zmluve o registrácii emisie zaknihovaných cenných papierov a k Zmluve o poskytovaní služieb pri zmene podoby listinného cenného papiera na zaknihovaný cenný papier v platnom znení,
8. **Prevádzkový poriadok** - Prevádzkový poriadok Centrálneho depozitára cenných papierov SR, a.s. v platnom znení,
9. **Register emitenta –** register emitenta zriadený a vedený v zákonom ustanovenej evidencii cenných papierov Centrálneho depozitára v súlade s § 107 ZOCP,
10. **ZOCP - zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov.**

# Článok II.

## Predmet zmluvy

1. Centrálny depozitár je na základe tejto zmluvy povinný:
2. zriadiť register emitenta jeho zaregistrovaním v evidencii Centrálneho depozitára, pokiaľ emitent register už nemá zriadený, a to na základe žiadosti podávanej prostredníctvom tejto zmluvy,
3. zaregistrovať Emisiu v registri emitenta,
4. zabezpečiť vykonanie zápisu údajov o zaknihovaných cenných papieroch na účty majiteľov cenných papierov, vedených v evidencii Centrálneho depozitára a jeho členov, prípadne držiteľské účty,
5. poskytnúť ďalšie služby pre emitenta na základe alebo v súvislosti s touto zmluvou a v súvislosti s Emisiou zaknihovaných cenných papierov, a to v súlade so ZOCP, Prevádzkovým poriadkom a Obchodnými podmienkami.
6. Emitent je povinný uhradiť riadne a včas poplatky za služby Centrálneho depozitára podľa ods. 1 tohto článku zmluvy v súlade s Cenníkom.
7. V prípade zmeny podoby listinných cenných papierov na zaknihované cenné papiere a ich registrácie v evidencii Centrálneho depozitára sa táto zmluva považuje za zmluvu o poskytovaní služieb pri zmene podoby listinného cenného papiera na zaknihovaný cenný papier podľa § 16 ZOCP.

# článok III.

## Právny základ úpravy práv a povinností zmluvných strán

1. Táto zmluva sa spravuje právnym poriadkom Slovenskej republiky. Práva a povinnosti oboch zmluvných strán sa riadia prednostne ustanoveniami tejto zmluvy, Prevádzkovým poriadkom a Obchodnými podmienkami.
2. Obchodné podmienky tvoria neoddeliteľnú súčasť tejto zmluvy. Zmluvné strany sa dohodli, že Centrálny depozitár je oprávnený jednostranne meniť Obchodné podmienky, a to spôsobom v nich uvedeným. Obchodné podmienky sú verejne prístupné v sídle Centrálneho depozitára a zverejnené na jeho webovej stránke [www.cdcp.sk](http://www.cdcp.sk).
3. Ustanovenia Prevádzkového poriadku majú prednosť pred ustanoveniami tejto zmluvy. V prípade, ak sa ustanovenia tejto zmluvy dostanú do rozporu s Prevádzkovým poriadkom v dôsledku jeho zmien, strácajú platnosť a účinnosť dňom nadobudnutia účinnosti príslušnej zmeny alebo nového znenia Prevádzkového poriadku.
4. Prevádzkový poriadok a Cenník sú verejne prístupné v sídle Centrálneho depozitára a zverejnené na jeho webovej stránke [www.cdcp.sk](http://www.cdcp.sk).
5. Emitent podpisom tejto zmluvy potvrdzuje, že sa s obsahom Obchodných podmienok, Prevádzkového poriadku a Cenníka oboznámil, súhlasí s nimi a zaväzuje sa ich dodržiavať. Prevádzkový poriadok je záväzný pre emitenta aj v súlade s § 103 ods. 4 ZOCP.

# článok IV.

## Zriadenie registra emitenta a registrácia emisie

1. Centrálny depozitár zriadi register emitenta, pokiaľ ho emitent už nemá zriadený a vykoná registráciu Emisie, na základe údajov uvedených v Prílohe č. 1, do 30 dní odo dňa uhradenia preddavku podľa čl. VI. tejto zmluvy a predložení údajov aspoň o jednom zaknihovanom cennom papieri za účelom vykonania zápisu o cennom papieri na účet. Emitent nie je povinný predložiť údaj aspoň o jednom zaknihovanom cennom papieri v zmysle tohto ustanovenia v prípade, ak je oprávnený vykonať zápis údajov o cennom papieri v prospech účtu na základe udeleného prístupu k Emitentským službám, pričom tým nie je dotknutá povinnosť emitenta vykonať zápis údajov o cenných papieroch na účty.
2. V prípade, ak sú údaje predložené podľa ods. 1 tohto článku neúplné, zmätočné, nevyhovujúce alebo chybné, je emitent povinný bezodkladne predložiť opravené, resp. správne údaje formou predloženia novej, úplnej a správnej Prílohy č. 1 alebo príslušného formuláru (príkaz na zápis údajov na účet), v ktorých emitent uvedie, že ide o opravu alebo doplnenie pôvodnej Prílohy č. 1 alebo príslušného formuláru. Centrálny depozitár bezodkladne informuje emitenta o zistených nedostatkoch a vyzve ho na ich opravu alebo doplnenie. Centrálny depozitár neakceptuje údaje predložené podľa tohto článku, ktoré sú neúplné, zmätočné, nevyhovujúce alebo chybné, pričom v prípade predloženia takýchto údajov je Centrálny depozitár oprávnený posunúť termín registrácie Emisie a vykonať registráciu Emisie v primeranej lehote po predložení nových, úplných a správnych údajov, alebo odstúpiť od zmluvy. Zodpovednosť za škodu, ktorá vznikne v dôsledku skutočností, uvedených v tomto ustanovení, znáša v plnom rozsahu emitent.

# Článok V.

## ZÁPISY a Zmeny údajov v registri emitenta A ZÁPIS ÚDAJOV O ZAKNIHOVANÝCh cenných papieroch na účty

1. Centrálny depozitár sa zaväzuje vykonávať požadované zápisy a zmeny v údajoch o emitentovi a údajoch o Emisii v registri emitenta a zabezpečiť vykonanie zápisu údajov o zaknihovaných cenných papieroch na účty majiteľov, vedených v evidencii centrálneho depozitára a v evidencii jeho členov, prípadne na držiteľské účty na základe požiadaviek emitenta predkladaných spôsobom dohodnutým v Obchodných podmienkach a v súlade s Prevádzkovým poriadkom.
2. Emitent je povinný predložiť údaje o cenných papieroch, za účelom ich zápisu na účty podľa ods. 1 tohto článku, dohodnutým spôsobom a v rozsahu stanovenom Prevádzkovým poriadkom najneskôr v deň nadobudnutia účinnosti tejto zmluvy, ak ustanovenia tejto zmluvy alebo Obchodné podmienky nestanovujú inak. Ak emitent neodovzdá údaje o všetkých cenných papieroch Emisie, potvrdzuje, že niektorí majitelia cenných papierov/držitelia cenných papierov z Emisie nemajú ku dňu účinnosti tejto zmluvy zriadené účty majiteľov cenných papierov alebo účty v zmysle § 71h ods. 2 zákona na účel vykonania zápisov v zmysle článku I ods. 1. písm. c) zmluvy alebo niektorí majitelia cenných papierov/držitelia emitentovi neposkytli údaje o zriadenom účte v rozsahu potrebnom na zápis údajov o zaknihovaných cenných papieroch na účty. Emitent vyhlasuje, že týchto majiteľov cenných papierov/držiteľov cenných papierov Emisie preukázateľne vyzval, aby si zriadili účty alebo aby oznámili emitentovi údaje o zriadenom účte v požadovanom rozsahu podľa zmluvy.

# Článok VI.

## Úhrada preddavku za poskytnuté služby

1. Emitent je povinný bezodkladne po nadobudnutí účinnosti tejto zmluvy uhradiť Centrálnemu depozitáru preddavok za poskytnutie služieb podľa článku II. ods. 1 písm. a) a b) na základe vystavenej preddavkovej faktúry, a to v plnej výške poplatku za poskytnutie týchto služieb v súlade so základnou sadzbou stanovenou Cenníkom. Preddavkovú faktúru Centrálny depozitár doručí emitentovi bezodkladne po nadobudnutí účinnosti tejto zmluvy. Po vykonaní služieb podľa článku II. ods. 1 písm. a) a b) tejto zmluvy vystaví Centrálny depozitár realizačnú faktúru s odpočítaným uhradeným preddavkom za poskytnuté služby.

# Článok VII.

## Trvanie a ukončenie zmluvy

1. Táto zmluva sa uzatvára na dobu neurčitú.
2. Spôsob ukončenia a zániku zmluvy upravujú Obchodné podmienky.
3. Zmluva, okrem prípadov podľa ods. 2 tohto článku, zaniká aj v prípade, ak emitent neuhradí preddavok podľa čl. VI. tejto zmluvy v lehote jedného roka od nadobudnutia účinnosti tejto zmluvy.

# Článok VIII.

## Záverečné ustanovenia

1. Táto zmluva nadobúda platnosť a účinnosť dňom jej podpísania oboma zmluvnými stranami.
2. Zmluvné strany prehlasujú, že si túto zmluvu riadne prečítali, jej obsahu porozumeli a svojimi vlastnoručnými podpismi potvrdzujú, že text tejto zmluvy je pre nich zrozumiteľným vyjadrením ich vážnej a slobodnej vôle.
3. Táto zmluva môže byť zmenená iba na základe vzájomnej dohody zmluvných strán formou písomných dodatkov, ak sa zmluvné strany nedohodli inak, alebo ak Obchodné podmienky alebo Prevádzkový poriadok nestanovujú inak.
4. Neoddeliteľnou súčasťou tejto zmluvy je Príloha č. 1.

|  |  |  |
| --- | --- | --- |
| V Kliknutím zadáte text., dňa Kliknutím zadáte dátum.. |  | V Bratislave, dňa Kliknutím zadáte dátum.. |
| Za emitenta: |  | Za Centrálny depozitár: |
| Kliknutím zadáte text. |  | Kliknutím zadáte text. |
| Kliknutím zadáte text. |  |  |